ମୁମ୍ବାଇଃ ଏକା ଅଛନ୍ତି ବଲିଉଡର ଭାଇଜାନ ସଲମାନ ଖାନ୍। ବି-ଟାଉନ୍ରେ ତାଙ୍କର ଦବ୍ଦବା ଥିଲେ ମଧ୍ୟ ସେ ପ୍ରକୃତ ଜୀବନରେ ବେଶ୍ ଏକୁଟିଆ। ବାହାରକୁ କିନ୍ତୁ ସେ ଖୁସି ଦେଖାଯାଉଛନ୍ତି। ସେ ସକ୍ସେସ୍ଫୁଲ ହେବା ସତ୍ତ୍ୱେ ବି ଏକାକୀ ବିତାଉଛନ୍ତି ଜୀବନ। ଏକଥା ଆମେ କହୁନୁ, ନିକଟରେ ତାଙ୍କର ଘନିଷ୍ଠ ବନ୍ଧୁ ତଥା ଫିଲ୍ମ ମେକର ମହେଶ ମଞ୍ଜରେକର କହିଛନ୍ତି।
କେବେ ବିବାହ କରିବେ ସଲମାନ? ଏହି ପ୍ରଶ୍ନର ଉତ୍ତର ସାଧାରଣ ଜନତାଙ୍କଠାରୁ ଆରମ୍ଭ କରି ବଲିଉଡର ସେଲେବ୍ରିଟିମାନେ ବି ଜାଣିବାକୁ ଚାହୁଁଛନ୍ତି। ଯିଏ ବି ସଲମାନଙ୍କୁ ଭେଟନ୍ତି, ତାଙ୍କୁ ଏହି ପ୍ରଶ୍ନ ପଚାରନ୍ତି। କିନ୍ତୁ ପ୍ରତି ଥର ସଲମାନ ଏହି କଥାକୁ ଟାଳି ଦିଅନ୍ତି। କିନ୍ତୁ ଏବେ ସେ ବିବାହ କରୁନଥିବା ନେଇ ଚିନ୍ତିତ ହୋଇ ପଡିଛନ୍ତି ତାଙ୍କ ଘନିଷ୍ଠ ବନ୍ଧୁ ମହେଶ ମଞ୍ଜରେକର।
ସୂଚନା ମୁତାବକ, ଫିଲ୍ମ ନିର୍ମାତା ତଥା ଅଭିନେତା ମହେଶ ମଞ୍ଜରେକର ପୁଣି ଥରେ ସୁପରଷ୍ଟାର ସଲମାନ ଖାନଙ୍କ ସହ ଆକ୍ସନ୍-ଡ୍ରାମା ଫିଲ୍ମ 'ଆନ୍ତିମ୍ଃ ଦ ଫାଇନାଲ୍ ଟ୍ରୁଥ୍' ପାଇଁ ଏକାଠି ହୋଇଛନ୍ତି। ଏହି ଫିଲ୍ମରେ ସଲମାନଙ୍କୁ ଜଣେ ଶିଖ୍ ପୁଲିସ ଭୂମିକାରେ ଦେଖିବାକୁ ମିଳିଛି। ସେପଟେ ଗ୍ୟାଙ୍ଗଷ୍ଟର ଭୂମିକାରେ ତାଙ୍କ ଭିଣେଇ ଆୟୁଷ ଶର୍ମା ନଜର ଆସିବେ। ନଭେମ୍ବର ୨୬ରେ ଫିଲ୍ମଟି ପରଦାକୁ ଆସିବ।
